	Europos Parlamentas
2019-2024
	[image: EP logo RGB_Mute]



<Commission>{LIBE}Piliečių laisvių, teisingumo ir vidaus reikalų komitetas</Commission>

<RefProc>2022/2051(INL)</RefProc>
<Date>{10/02/2023}10.2.2023</Date>
<TitreType>NUOMONĖ</TitreType>
<CommissionResp>Piliečių laisvių, teisingumo ir vidaus reikalų komiteto</CommissionResp>
<CommissionInt>pateikta Konstitucinių reikalų komitetui</CommissionInt>
<Titre>Europos Parlamento pasiūlymai dėl Sutarčių keitimo</Titre>
<DocRef>(2022/2051(INL))</DocRef>
Nuomonės referentas: <Depute>Juan Fernando López Aguilar</Depute>
(Iniciatyva. Darbo tvarkos taisyklių 47 straipsnis)


PA_INL

PASIŪLYMAI
Piliečių laisvių, teisingumo ir vidaus reikalų komitetas ragina atsakingą Konstitucinių reikalų komitetą į savo pasiūlymą dėl rezoliucijos įtraukti šiuos pasiūlymus:
Piliečių laisvės, teisingumas ir vidaus reikalai. Horizontalieji klausimai
1.	pritaria 2022 m. gegužės 9 d. Konferencijos dėl Europos ateities (toliau – Konferencija) plenariniame posėdyje pateiktiems pasiūlymams piliečių laisvių, teisingumo ir vidaus reikalų srityje[footnoteRef:1]; pakartoja, kad remia tinkamą tolesnę veiklą, susijusią su Konferencija, siekiant įgyvendinti Konferencijos išvadas ir patenkinti piliečių lūkesčius; ragina Sąjungą sistemingiau laikytis teisinės valstybės principų ir demokratijos, užtikrinti pagrindinių teisių apsaugą ir tikrinti, kaip laikomasi visų ES sutarties 2 straipsnyje įtvirtintų vertybių, tiek prisijungiant naujoms narėms, tiek nuolat visose Sąjungos politikos srityse ir visose valstybėse narėse; primena, kad norint visiškai įgyvendinti daugelį Konferencijos pasiūlytų priemonių, reikėtų ne keisti Sutartį, o keisti teisės aktus ir (arba) geriau įgyvendinti galiojančius teisės aktus;  [1:  Ypač šiems pasiūlymams: 22, 25, 26, 27, 28, 29, 31, 34, 36, 37, 38, 39, 40, 41, 42, 43, 44 ir 45. ] 

2.	atkreipia dėmesį į tai, kad kai kurie pasiūlymai dėl teisėkūros procedūra priimamų aktų laisvės, saugumo ir teisingumo erdvėje priimami lėtai ar net blokuojami, nepaisant to, kad reikia skubiai imtis veiksmų; ragina Komisiją remtis įvairiais Europos Parlamento tyrimų tarnybos tyrimais, kuriuose nagrinėjamos neveikimo Europos lygmeniu šiose srityse išlaidos[footnoteRef:2]; ragina Sutartyse pakeisti vieningo balsavimo reikalavimus priimant teisės aktus šiose srityse, įskaitant nuostatų dėl pereigos įgyvendinimą, kai taikomos balsavimo balsų dauguma procedūros, ir sistemingai taikyti įprastą teisėkūros procedūrą, kad būtų pagerintas Sąjungos gebėjimas veikti; mano, jog atsižvelgiant į tai, kad šie klausimai ypač opūs, bet kokiu šių balsavimo reikalavimų pakeitimu Taryboje turėtų būti užtikrinta teisinga balsų paskirstymo pusiausvyra, kad būtų apsaugoti mažesnių šalių interesai; [2:  Susipažinti žr. https://www.europarl.europa.eu/RegData/etudes/BRIE/2019/631730/EPRS_BRI(2019)631730_EN.pdf. ] 

3.	mano, kad bet kokie Sąjungos ir valstybių narių kompetencijos laisvės, saugumo ir teisingumo erdvėje padalijimo pakeitimai turėtų visapusiškai atitikti ES sutarties I antraštinėje dalyje, ypač 2 straipsnyje, 4 straipsnio 2 ir 3 dalyse bei 5 ir 6 straipsniuose įtvirtintus principus; 
4.	pabrėžia, kad Europos Vadovų Taryba laisvės, saugumo ir teisingumo srityje naudojasi SESV 68 straipsniu kaip de facto iniciatyvos teise; pabrėžia, kad, atsižvelgiant į ypač didelį šios politikos poveikį pagrindinėms piliečių teisėms, reikėtų persvarstyti tai, jog Europos Vadovų Taryba priima daugiametes veiksmų programas šioje srityje, nereikalaujant konsultuotis su Parlamentu ar Komisija; ragina suteikti šią kompetenciją Parlamentui ir Tarybai vienodomis sąlygomis; 
Demokratija, teisinė valstybė ir pagrindinių laisvių apsauga
5.	atkreipia dėmesį į tai, kad pagrindinė Sąjungos politinė priemonė, skirta sisteminėms teisinės valstybės principui kylančioms grėsmėms ir jo pažeidimams valstybėse narėse šalinti ir panaikinti, t. y. ES sutarties 7 straipsnis, iki šiol buvo neveiksminga, nes pradėjus procedūrą tiek Lenkijos, tiek Vengrijos atžvilgiu teisinės valstybės padėtis dar labiau pablogėjo[footnoteRef:3]; todėl mano, kad būtina pakeisti ES sutarties 7 straipsnį taip: ES sutarties 7 straipsnio 1 dalyje nustatytą balsų skaičių Taryboje pakeisti iš keturių penktadalių balsų daugumos į kvalifikuotą balsų daugumą ir panaikinti ES sutarties 7 straipsnio 2 dalyje nustatytą vieningo balsavimo reikalavimą; nustatyti reikalavimą, kad Taryba pakviestų pagrįstą pasiūlymą pateikusio organo atstovą jį pristatyti, kiekvienu procedūros etapu visapusiškai ir greitai informuotų instituciją, kuri inicijuoja procedūrą pagal ES sutarties 7 straipsnio 1 dalį[footnoteRef:4], reguliairiai, struktūriškai ir atvirai organizuotų bent du klausymus per pusmetį, skirtus kiekvienai atitinkamai šaliai, ir parengtų konkrečioms šalims skirtas rekomendacijas bei įvertintų jų įgyvendinimą pagal ES sutarties 7 straipsnio 1 dalį; į klausymų pagal ES sutarties 7 straipsnio 1 dalį tvarkos rengimo procesą įtraukti Parlamentą ir Komisiją[footnoteRef:5]; leisti Parlamentui inicijuoti procedūrą pagal ES sutarties 7 straipsnio 2 dalį; nurodyti, kad valstybės narės, Komisija ir Parlamentas apsvarsto galimybę inicijuoti procedūrą pagal ES sutarties 7 straipsnio 2 dalį, jei procedūra pagal ES sutarties 7 straipsnio 1 dalį trunka ilgiau nei penkerius metus; toliau patikslinti su Sutarčių taikymu susijusias teises, kurios gali būti sustabdytos pagal ES sutarties 7 straipsnio 3 dalį, įskaitant teisę pirmininkauti Tarybai; pasiūlyti Europos Sąjungos pagrindinių teisių agentūrai (toliau – FRA) per klausymus pagal 7 straipsnio 1 dalį pateikti savo pastabų;  [3:  2020 m. sausio 16 d. Europos Parlamento rezoliucija dėl pagal ES sutarties 7 straipsnio 1 dalį vykstančių klausymų dėl Lenkijos ir Vengrijos (2020/2513(RSP)); 2022 m. gegužės 5 d. Europos Parlamento rezoliucija dėl pagal ES sutarties 7 straipsnio 1 dalį vykstančių klausymų dėl Lenkijos ir Vengrijos (2022/2647(RSP)). ]  [4:  2020 m. sausio 16 d. Europos Parlamento rezoliucija dėl pagal ES sutarties 7 straipsnio 1 dalį vykstančių klausymų dėl Lenkijos ir Vengrijos (2020/2513(RSP));.]  [5:  2020 m. spalio 7 d. Europos Parlamento rezoliucija dėl ES demokratijos, teisinės valstybės ir pagrindinių teisių mechanizmo sukūrimo (2020/2072(INI)).] 

6.	atkreipia dėmesį į tai, kad, nepaisant įrodymų apie blogėjančią padėtį keliose valstybėse narėse, Komisija nesiėmė iniciatyvos arba veiksmingų veiksmų, be kita ko, ieškinio dėl teisių pažeidimo forma, Sąjungos teisės pažeidimų arba netaikymo laisvės, saugumo ir teisingumo srityse problemoms spręsti; pažymi, kad į nuolatinius Parlamento raginimus imtis veiksmų nebuvo atsakyta; todėl mano, kad būtina stiprinti Parlamento priemones Komisijos veiklai, susijusiai su Sąjungos teisės stebėsena ir vykdymo užtikrinimu, tikrinti; 
7.	pažymi, kad šiuo metu Sutartyse nėra teisinio pagrindo, kuriuo remiantis būtų galima priimti teisės aktus, kuriais būtų ginamos ir propaguojamos ES sutarties 2 straipsnyje nurodytos bendros vertybės, ir kad toks jo nebuvimas stipriai riboja Sąjungos galimybes sukurti tinkamus bei veiksmingus bendroms vertybėms kylančių nacionalinių grėsmių ir pažeidimų šalinimo mechanizmus; mano, kad siekiant apsaugoti visus asmenis nepaprastai svarbu, kad Sąjunga galėtų veiksmingai spręsti bet kokio demokratijos silpnėjimo valstybėse narėse problemą; ragina įtraukti nuostatą, pagal kurią Sąjunga, laikydamasi įprastos teisėkūros procedūros, galėtų nustatyti naujus pokyčių kiekvienoje valstybėje narėje, susijusių su ES sutarties 2 straipsnyje nustatytomis vertybėmis, ir jų įgyvendinimo struktūrinės stebėsenos ir vertinimo mechanizmus; tokie mechanizmai turėtų apimti metines ataskaitas, kuriose būtų vertinama, ar kiekvienoje valstybėje narėje buvo trūkumų, ar buvo iškilusi šiurkštaus ES sutarties 2 straipsnio vertybių pažeidimo rizika ir ar jos buvo faktiškai pažeistos, konkrečioms šalims skirtas rekomendacijas kartu su įgyvendinimo terminais, tikslais ir konkrečiais veiksmais, kurių reikia imtis, taip pat pažangos vertinimo kriterijus, ir tai, kaip juos susieti su atitinkamomis vykdymo užtikrinimo priemonėmis; mano, kad šia nuostata turėtų būti sudarytos sąlygos nustatyti papildomus vykdymo užtikrinimo mechanizmus, įskaitant atitinkamas finansines priemones, kurių kvalifikuota balsų dauguma turi imtis Taryba, pvz., įsipareigojimų ir mokėjimų sustabdymą, taip pat tais atvejais, kai nėra tiesioginio ryšio su patikimu Sąjungos biudžeto lėšų valdymu ar Sąjungos finansinių interesų apsauga; pabrėžia, kad sukūrus tokį mechanizmą bus padedama stiprinti valstybių narių tarpusavio pasitikėjimą ir taip pagerinti tarpusavio pripažinimo principo veikimą; 
8.	ragina į Europos Sąjungos sutartį kaip jos antrą skyrių įtraukti Pagrindinių teisių chartiją, kad pagrindinės teisės ir laisvės platesniu mastu figūruotų steigiamosiose sutartyse; ragina į Sutartis įtraukti horizontaliąją nuostatą dėl pagrindinių teisių, panašią į SESV 8, 9 ir 10 straipsnius, kad Sąjungos horizontalusis įsipareigojimas integruoti pagrindinių teisių aspektą į visas politikos sritis visais lygmenimis ir visais etapais būtų aiškiau išreikštas, taip reikalaujant, kad teisėkūros institucijos, kaip ir visos Sąjungos institucijos, įstaigos, organai ir agentūros bei valstybės narės, įgyvendinančios Sąjungos teisę, gerbtų ES pagrindines teises ir skatintų jas taikyti visoje savo veikloje; be to, mano, jog būtina nustatyti, kad Sąjungos institucijos, įstaigos, organai ir agentūros, visų pirma priimdamos teisės aktus srityse, turinčiose poveikį pagrindinėms teisėms, įskaitant laisvės, saugumo ir teisingumo erdvę, privalėtų įtraukti pagrindinių teisių stebėsenos mechanizmus ir susijusias vertinimo nuostatas, kurie turėtų apimti aiškius tikslus ir kriterijus (didesnis pagrindinių teisių integravimas);
9.	primena, kad piliečių lūkesčiai, išreikšti Konferencijoje, viršija griežtą Pagrindinių teisių chartijos 51 straipsnio pirmos pastraipos aiškinimą, pagal kurį Chartija valstybėms narėms taikoma tik tais atvejais, kai jos įgyvendina Sąjungos teisę, ir kad turėtų būti siekiama, jog pagrindinės teisės būtų kuo veiksmingesnės; todėl ragina išplėsti Europos Sąjungos pagrindinių teisių chartijos taikymo sritį valstybių narių atžvilgiu; mano, kad tuo tikslu Chartijos 51 straipsnio 1 dalis turėtų būti pakeista taip, kad joje būtų nurodyta, jog Chartijoje pripažįstamos teisės turėtų apsaugoti asmenis visais atvejais, kai valstybės narės veikia Sąjungos išimtinės ar pasidalijamosios kompetencijos srityje, net jei Sąjunga dar nėra pasinaudojusi tokia kompetencija[footnoteRef:6]; [6:  Atsižvelgiant į generalinės advokatės E. Sharpston 2010 m. rugsėjo 30 d. išvadą byloje C‑34/09 Zambrano.] 

10.	ragina parengti ES pilietybės statutą, kuriame būtų numatytos su pilietybe susijusios teisės ir laisvės, taip užtikrinant, kad Europos vertybės bei teisės taptų apčiuopiamesnės Sąjungos piliečiams; 
11.	atkreipia dėmesį į tai, kad ES pilietybė suteikiama remiantis valstybės narės pilietybe, o tai apriboja ES teritorijoje gyvenančių ne ES piliečių, pvz., trečiųjų šalių piliečių, turinčių ES ilgalaikio gyventojo statusą, galimybę naudotis pagal ją numatytomis teisėmis; ragina persvarstyti SESV 20 straipsnį įtraukiant naują 20 straipsnio 2a dalį, kurioje būtų teigiama, kad, nepažeidžiant valstybių narių kompetencijos suteikti pilietybę, 20 straipsnio 2 dalyje nurodytomis teisėmis galėtų naudotis ir ne ES piliečiai, gyvenantys ES teritorijoje, įskaitant trečiųjų šalių piliečius, turinčius ES ilgalaikio gyventojo statusą; ragina Sutartyse uždrausti pilietybės suteikimo investuotojams schemas, pagal kurias trečiųjų šalių piliečiams suteikiama nacionalinė pilietybė ir ES pilietybė, visų pirma vadovaujantis finansiniais interesais;
12.	pažymi, kad kai kurios valstybės narės savo piliečiams, gyvenantiems kitose valstybėse narėse, nesuteikia teisės balsuoti nacionaliniuose rinkimuose; mano, kad Europos demokratinėms vertybėms prieštarauja tai, kad dėl to iš šių ES piliečių atimama teisė balsuoti už tai, kad jie pagal ES teisę naudojasi savo pagrindine teise laisvai judėti; ragina Sutartyse įtvirtinti principą, kad kiekvienas ES pilietis turėtų teisę balsuoti vietos, regioniniuose, nacionaliniuose ir Europos Parlamento rinkimuose; 
13.	ragina nustatyti, kad FRA būtų nepriklausoma žmogaus teisių institucija, panaši į nacionalines žmogaus teisių institucijas, ir laikytis 1993 m. JT Generalinės Asamblėjos Paryžiaus principų, siekiant apsaugoti ir propaguoti Europos Sąjungos pagrindinių teisių chartiją visoje Sąjungos institucijų, įstaigų, organų ir agentūrų bei valstybių narių politikoje ir praktikoje įgyvendinant Sąjungos teisę; mano, kad Europos Sąjungos pagrindinių teisių institucijai įsteigti reikalingas Sutartyse numatytas teisinis pagrindas, kuriame būtų įtvirtintas jos nepriklausomumas ir nustatyta įprasta teisėkūros procedūra jos įgaliojimams priimti ir iš dalies keisti; ragina šiai naujai institucijai pagal SESV 263 straipsnį suteikti teisę imtis teisinių veiksmų dėl Chartijos pažeidimo; ragina išplėsti FRA įgaliojimus, įskaitant įgaliojimą nagrinėti skundus ir tai, kad Komisija privalėtų konsultuotis su FRA rengdama pasiūlymus dėl teisėkūros procedūra priimamų aktų ar rekomendacijų, kurie daro poveikį pagrindinėms teisėms;
14.	mano, kad Europos duomenų apsaugos priežiūros pareigūnui būtina suteikti teisę pareikšti ieškinį pagal SESV 263 straipsnį dėl teisės į duomenų apsaugą pažeidimo;
15.	ragina SESV numatyti naują pasidalijamosios Sąjungos kompetencijos sritį, apimančią veiksmingos kovos su dezinformacija teisinės bazės sukūrimą; 
16.	itin apgailestauja dėl to, kad nuo to laiko, kai 2008 metais Komisija pateikė pasiūlymą, horizontalieji ES teisės aktai dėl vienodo požiūrio į asmenis, nepaisant jų religijos ar tikėjimo, negalios, amžiaus arba seksualinės orientacijos, principo įgyvendinimo vis dar nėra priimti dėl blokavimo Taryboje, nors Parlamentas ne kartą ragino juos priimti; todėl mano, jog būtina, kad ES kovos su diskriminacija veiksmų pagal SESV 19 straipsnį būtų imamasi laikantis įprastos teisėkūros procedūros, kad Sąjungoje būtų užtikrintas vienodas minimalus diskriminuojamų asmenų apsaugos lygis; ragina į SESV 19 straipsnį taip pat įtraukti lyties, lytinės tapatybės, lyties raiškos ar lyties požymių, socialinės kilmės, genetinių bruožų, kalbos, politinių ar kitokių pažiūrų, priklausymo tautinei mažumai, turto ir gimimo, taip pat tarpsektorinės diskriminacijos pagrindus; 
17.	ragina į SESV 8 straipsnį įtraukti nuorodą į lyčių nelygybę ir įpareigojimą Sąjungai įvairiose savo politikos srityse siekti kovoti su visų rūšių smurtu dėl lyties, be kita ko, imantis visų būtinų priemonių siekiant užkirsti kelią šiems nusikaltimams ir už juos bausti, taip pat remti bei apsaugoti aukas; 
18.	ragina į SESV 10 straipsnį įtraukti lyties, lytinės tapatybės, lyties raiškos ar lyties požymių pagrindus ir visus kitus Chartijos 21 straipsnio 1 dalyje nurodytus pagrindus, t. y. odos spalvos, genetinių požymių, kalbos, politinių ar kitokių pažiūrų, priklausymo tautinei mažumai, turto ir gimimo pagrindus, kad nustatant ir įgyvendinant politiką bei veiksmus, būtų kovojama su diskriminacija; 
19.	ragina į Chartijos 21 straipsnio 1 dalį įtraukti lytį, lytinę tapatybę, lyties raišką ir lyties požymius, kad būtų aiškiai uždrausta diskriminacija ir dėl šių priežasčių; 
20.	pabrėžia, kad pagal ES sutarties 2 straipsnį mažumoms priklausančių asmenų teisės aiškiai įtrauktos į Sąjungos konstitucinius principus; ragina imtis veiksmų, įskaitant ES teisės aktus, siekiant apsaugoti mažumoms priklausančius asmenis ir apsaugoti tradicinių tautinių ir kalbinių mažumų kultūrą ir kalbas (EPP frakcijos 26 pakeitimas); taip pat ragina Sąjungą prisijungti prie Europos Tarybos regioninių arba mažumų kalbų chartijos ir Tautinių mažumų apsaugos pagrindų konvencijos;
21.	mano, kad būtina visoje ES užtikrinti teisę į galimybę naudotis lytinės ir reprodukcinės sveikatos paslaugomis bei teisėmis; ragina į naują Pagrindinių teisių chartijos straipsnį įtraukti kiekvieno asmens teisę į fizinį savarankiškumą, laisvą ir informacija pagrįstą prieigą prie lytinės ir reprodukcinės sveikatos bei teisių ir visų susijusių sveikatos priežiūros paslaugų, nepatiriant diskriminacijos, įskaitant saugų ir teisėtą abortą; ragina SESV 4 straipsnio 2 dalies k punktą pakeisti šia formuluote: „bendrų visuomenės sveikatos saugos problemų aspektai ir žmonių sveikatos, įskaitant lytinę ir reprodukcinę sveikatą bei teises, apsauga“;
22.	ragina į Pagrindinių teisių chartijos 37 straipsnį įtraukti klimato srities tikslą;
23.	ragina pagal įprastą teisėkūros procedūrą priimti tarpvalstybinio pobūdžio priemones dėl šeimos teisės;
Sienų kontrolės, prieglobsčio ir imigracijos politika
24.	dar kartą patvirtina tikslus ir bendruosius principus, kuriais Sutartyse grindžiama bendra sienų, prieglobsčio ir imigracijos politika, pavyzdžiui, laisvą judėjimą be patikrinimų prie vidaus sienų ir veiksmingą bendrą sienų valdymą pagal SESV 67 bei 77 straipsnius ir 79 straipsnio 2 dalies b punktą, negrąžinimą pagal SESV 78 straipsnio 1 dalį, sąžiningą elgesį su trečiųjų šalių piliečiais, kovą su neteisėta migracija ir prekyba žmonėmis arba solidarumo ir teisingo atsakomybės pasidalijimo tarp valstybių narių principą pagal SESV 80 straipsnį, kurie turėtų būti pasitelkiami kaip papildomas pagal šį Sutarties skyrių priimamų teisės aktų teisinis pagrindas; 
25.	mano, kad šie principai sudaro tvirtą pagrindą reaguoti į Konferencijoje[footnoteRef:7] pareikštus piliečių raginimus, be kita ko, stiprinti ES vaidmenį teisėtos migracijos, prieglobsčio, kovos su neteisėta migracija bei prekyba žmonėmis ir tinkamo Europos Sąjungos bendro sienų valdymo srityse, kartu paisant pagrindinių teisių, taip pat reformuoti bendrą Europos prieglobsčio sistemą ir visose valstybėse narėse vienodai taikyti bendras migrantų priėmimo taisykles ir tobulinti integracijos politiką visose valstybėse narėse; [7:  41–45 rekomendacijos, žr. https://www.europarl.europa.eu/resources/library/media/20220509RES29121/20220509RES29121.pdf. ] 

26.	vis dėlto pabrėžia, kad visų pirma dėl institucinės pusiausvyros tarp teisėkūros institucijų nebuvimo ES lygmens veiksmai tebėra neišsamūs; todėl rekomenduoja, kad įprasta teisėkūros procedūra būtų taikoma visoms Sąjungos politikos kryptims sienų kontrolės, prieglobsčio ir imigracijos srityse, įskaitant šios politikos įgyvendinimo vertinimą (SESV 70 straipsnis); ragina ES ir valstybes nares dažniau dalytis kompetencija siekiant SESV V antraštinės dalies II skyriuje nustatytų tikslų ir visapusiškai laikantis subsidiarumo ir proporcingumo principų, taip pat ir integracijos priemonių, kurios šiuo metu nėra numatytos, atveju, nors trečiųjų valstybių piliečių integracija ir įtrauktis yra nepaprastai svarbios siekiant sėkmingai parengti bendras taisykles dėl jų atvykimo į ES ir buvimo joje ir yra vienas pagrindinių bendros Europos prieglobsčio sistemos įgyvendinimo elementų;
Teisminis bendradarbiavimas baudžiamosiose bylose ir policijos bendradarbiavimas 
27.	mano, kad horizontalaus pobūdžio teisėkūros priemonės, įtvirtinančios principus, pagal kuriuos nustatomi minimalūs ES baudžiamosios teisės standartai, padidintų valstybių narių tarpusavio pasitikėjimą ir taip būtų užtikrintas veiksmingesnis teisminis bendradarbiavimas, kartu laikantis subsidiarumo principo; ragina SESV 82 straipsnyje numatyti Sąjungos kompetenciją nustatyti minimalius kardomojo kalinimo ir suėmimo sąlygų standartus ir būtiniausius įrodymų priimtinumo standartus, visapusiškai gerbiant teisę į teisingą bylos nagrinėjimą baudžiamajame procese; ragina iš dalies pakeisti Sutartis siekiant kodifikuoti Europos Sąjungos Teisingumo Teismo (ESTT) praktiką, susijusią su valstybės narės priimtų nuosprendžių ir teismo sprendimų tarpusavio pripažinimo apribojimu išimtiniais atvejais, kai yra sisteminių ar visuotinių trūkumų, darančių poveikį tos valstybės narės teismų sistemai; 
28.	ragina Parlamentą aktyviau dalyvauti pagal SESV 83 straipsnio 1 dalyje numatytą specialią teisėkūros procedūrą, susijusią su ypač sunkių nusikaltimų, turinčių tarpvalstybinį pobūdį, naujų sričių nustatymu; ragina į euronusikaltimų sąrašą įtraukti nusikaltimą aplinkai, neapykantos nusikaltimą ir neapykantos retoriką bei smurtą dėl lyties. 

